སྤྱི་ཚོགས་དཔལ་འབྱོར་མགྱོགས་མྱུར་ངང་གོང་འཕེལ་འགྲོ་བཞིན་ཡོད་པའི་ཆ་འཕྲིན་ཅན་གྱི་དུས་འདིར།བྱ་དངོས་གསར་བ་ཆར་ཤུལ་གྱི་ཤ་མོ་བརྡོལ་བ་ཇི་བཞིན་ཇེ་མང་དུ་སོང་བ་དང་བསྟུན་ནས།མི་རྣམས་ཀྱི་འཚོ་བའི་ཁྲོད་བྱ་དངོས་དེ་དག་དང་འབྲེལ་བའི་ཐ་སྙད་གསར་པའང་རིམ་བཞིན་ཇེ་མང་དུ་འགྲོ་བཞིན་ཡོད།གསར་དུ་བྱུང་བའི་ཐ་སྙད་དག་ནི་ཧ་ལམ་གསར་འགྱུར་རྩོམ་ཡིག་ཏུ་ཐོག་མར་འབྱུང་ཞིང་།དེ་དག་བོད་ཡིག་ཏུ་བསྒྱུར་བའི་སྐབས་སུ་དཀའ་གནད་ཀྱང་ཆེན་པོ་འཕྲད་སྲིད་དེ།བོད་ཀྱི་སྐད་ལ་ཡུལ་སྐད་སོགས་ཀྱི་ཁྱད་པར་ཅུང་ཆེ་བས།གསར་འགྱུར་རྩོམ་ཡིག་གི་ལོ་ཙཱའི་ལག་ལེན་གྱི་ཁྲོད་བྱུང་དང་འབྱུང་བཞིན་པའི་ཐ་སྙད་གསར་པ་དག་གི་སྒྱུར་སྟངས་གཅིག་གྱུར་མིན་པའི་གནས་ཚུལ་ཡོད་ལ།དེ་དག་མང་པོའི་བློ་གྲོས་གཅིག་སྡུད་ཀྱིས་རིམ་གྱིས་གཅིག་གྱུར་དང་ཀུན་གྱིས་གོ་ཐུབ་པར་བྱེད་དགོས།